कई बार ऎसा लगता है, कि कल तक मैंने जिसे पाला-पोसा, वह बड़ी हो गई। श्यानी हो गई, पत्नी ने आकर झकझोरा, अजी क्या सोचते हो!, लड़की को ब्याह्ना नहीं है, क्या? तब जाकर होश में आया कि मेरी लड़की भी बड़ी हो गई। रोज खिड़कियों से ताक-झांक करते-करते वक्त ऎसे गुजर जायेगा, कि खुद के बच्चे बड़े हो जाते हैं और हमें पता ही नहीं चलता। बकलमखुद में अनीता जी कि जीवनी का राज कुछ ऎसा ही लगा। वास्तव में जब हम खुद को तराजू में तौलते हैं तब अपनी सही स्थिति का एहसास हमें होता है। जो लोग सिर्फ प्रकाश का अर्थ ही दिन समझते हैं,उनकी सोच को थोड़ा विराम मिल जाता है अनीता जी के बकलमखुद से। यह एक बहुत ही सरल भाषा में लिखा एक ऎसा ग्रंन्थ है, जो लोगों को बहुत कुछ सोचने के लिय विवश कर देता है। मेरी बधाई - शम्भु चौधरी, कोलकाता।